Tatăl studentei la Medicină, ucisă de iubitul student tot la Medicină, a declarat că, cel mai probabil, criminalul a dezvoltat o obsesie, dar orice pedeapsă ar primi pe el nu-l mai ajută.
"La 11 am vorbit cu ea. Mi-a trimis mesaj că a terminat orele, îşi face bagajul şi vine acasă şi îmi trimite mesaj când se urcă în autobuz să vină.
La 12 era autobuzul să plece. Nu mi-a trimis mesaj. Am mai întrebat-o pe unde e, ce face. Nu mi-a răspuns. Am sunat-o. N-a răspuns", a mărturisit tatăl tinerei studente.
Si-a dat seama că e în neregulă ceva în momentul în care fata nu i-a răspuns la telefon.
"Eram sigur că ceva nu e în regulă. Mă anunţa de fiecare dată orice, ce paşi făcea. Am luat maşina şi am plecat spre Timişoara.
Probabil, a dezvoltat o obsesie. Am înţeles că el voia şi ea a zis că o să îi spună că nu voia să aibă o relaţie cu el. Indiferent, pe Andreea nu o mai învie. Orice pedeapsă ar lua, pe mine nu mă încălzeşte cu nimic", a spus cu ochii în lacrimi tatălui Andreei.
Tânăra, care era din Gorj, a fost ucisă cu 31 de lovituri de cuțit și a încercat să se apere până în ultimul moment.
Criminalul era student la Medicină şi Teologie.